שאהד 136

שאהד 136 (בפרסית: شاهد ۱۳۶, מלשון "שהאדה"; ברוסית: Герань-2, תרגום: גרניון 2) הוא כטב"ם איראני מסוג חימוש משוטט (כטב"ם מתאבד) שפותח על ידי החברה התעשייתית האיראנית לייצור מטוסים (HESA). 

הכטב"ם משוגר ממתקן המאפשר שיגור של מספר כלים במקביל ונועד לפגוע במטרות קרקעיות. ההערכות הן כי המערכת נפרסה לראשונה באופן פעיל באזורים שבשליטת החות'ים בתימן.<ref name=":0"></ref> אחר כך נעשה שימוש בכטב"ם על ידי הצבא הרוסי בספטמבר 2022 במהלך הפלישה לאוקראינה.<ref>[https://www.aljazeera.com/news/2022/9/24/ukraine-to-reduce-iran-embassy-presence-over-russia-drone-attacks Ukraine to reduce Iran embassy presence over Russia drone attacks] - Aljazeera, accessed 24 September 2022</ref> לכטב"מים אלה יכולת טיסה בנחילים ומאפייני חמקנות.

ראש הממשלה נפתלי בנט, בנאומו באו"ם ב-2021, פירט שימושים שעשתה איראן בכטב"ם: .

== עיצוב ==
איור של שאהד 136

למטוס יש צורה בסיסית גדולה של כנף דלתא עם הגאים מייצבים בקצותיו. אף הכטב"ם מכיל את ראש הנפץ וכן את האופטיקה הנדרשת להתקפה מדויקת. המנוע ממוקם בחלקו האחורי של גוף המטוס ומניע מדחף דו-להבי.<ref name=":1"></ref>

הכט"במים משוגרים כמעט אופקית בזווית קלה כלפי מעלה ונעזרים בשלב הראשוני של הטיסה בסיוע שיגור רקטות (RATO). לאחר השיגור נוטל את הפיקוד המנוע הקונבנציונלי של הכלי. בגלל הניידות של פלטפורמת השיגור ומכלול הכט"במים, ניתן להרכיב את היחידה כולה על גב כל משאית צבאית או מסחרית, מה שמאפשר פעולות "פגע וברח" ניידות.

== פעילויות ==
=== מלחמת האזרחים בתימן ===
בספטמבר 2019 השתתפו בעיקר כטב"מי שאהד 136 עם כטב"מים נוספים וטילי שיוט בתקיפת מתקני הנפט בערב הסעודית. הכטב"מים לא התגלו במהלך מעופם על ידי מערכות ההגנה האוויריות הסעודיות ולא בוצעו ניסיונות ליירט אותם. הם הצליחו לפגוע במתקנים מסוימים בשדות הנפט בדיוק רב, וגרמו לסעודים לירידה של 50% בהפקת הנפט שלהם.

לפי "ניוזוויק", במהלך 2020 ו-2021 שלחה איראן לחות'ים בתימן כטב"מי שאהד 136 שמוקמו במחוז אל-ג'וף שבצפון תימן, אזור בשליטתם. הכטב"ם שימש את החות'ים במלחמת האזרחים בתימן במהלך 2020.<ref></ref>

===המערכה הימית בין ישראל לאיראן===
ב-29 ביולי 2021 הותקפה הספינה מרסר סטריט פעמיים כשהייתה בתנועה ליד עומאן על ידי כטב"מים שלא נשאו סימני זיהוי לאומיים, ונהרגו בריטי ורומני. תחקיר של פיקוד מרכז האמריקאי (CENTCOM) העלה ששברי הכטב"ם שנאספו מהספינה הפגועה זהים לשברי השאהד 136 ששימשו לתקיפת מתקני הנפט הסעודיים ב-2019.
ב-24 בנובמבר 2023, על רקע מלחמת חרבות ברזל הותקפה במים בין-לאומיים, באוקיינוס ההודי, אוניית המסע CMA CGM Symi של עידן עופר, כנראה על ידי שאהד 136.

=== פלישת רוסיה לאוקראינה ב-2022 ===
שאריות של כטב"מ שאהד 136 באוקראינה
בספטמבר 2022 הוצגו הוכחות על ידי צילומי שרידיו של הכטב"ם האיראני שהכילו את הכיתוב ברוסית Герань-2 (גרניום 2) שהופעל על ידי כוחות רוסיים במהלך מלחמת רוסיה–אוקראינה.<ref></ref><ref></ref> ב-23 בספטמבר, תועד שימוש נוסף בכלים באודסה.<ref></ref><ref></ref> הכטב"ם משמש לפגיעה מדויקת במטרות צבאיות ואסטרטגיות.

בשברים של גרסאות מתקדמות נמצאו מערכות נגד שיבושי GPS, וב-2023 טען דוח בריטי ששולבו בכטב"ם גם כרטיסי SIM המאפשרים תקשורת עם לווייני אירידיום ורשתות סלולריות G4. נדרשת אפוא מערכת לוחמה אלקטרונית בעלת הספק גבוה בתחום תדר רחב, לשיבוש של מערכות הניווט הלווייני השונות וגם של ערוצי התקשורת אל הכטב"ם. לטענת האוקראינים, הם פיתחו מכשיר נייד המופעל ידנית לכמה דקות ומאפשר חסימה מוחלטת של הכטב"ם ויירוטו.<ref></ref>

==קישורים חיצוניים==

== הערות שוליים ==

קטגוריה:הפלישה הרוסית לאוקראינה
קטגוריה:HESA: כלי טיס בלתי מאוישים
קטגוריה:אמצעי לחימה איראניים
קטגוריה:חימוש משוטט